ປະ​ຊາ​ຊົນ ອັ​ຟ​ກາ​ນິ​ສ​ຖານ ຫຼາຍ​ລ້ານ​ຄົນ ​ກຳ​ລັງ​ປະ​ເຊີນ​ກັບ ໄພ​ຫາ​ຍະ​ນະ​ດ້ານ​ອາ​ຫານ
ບັນ​ດາ​ຊາວ​ນາ​ແມ່ນ​ກຳ​ລັງ​ປະ​ເຊີນ​ກັບ​ການ​ຂາດ​ແຄນ​ຝຸ່ນ ແລະ ຢາ​ຂ້າ​ແມງ​ໄມ້​ຢ່າງ​ຮຸນ​ແຮງ ແລະ ການ​ລະ​ບາດ​ຂອງ​ພະ​ຍາດ​ໃນ​ສັດ​ລ້ຽງ​ຂອງ​ເຂົາ​ເຈົ້າ. 
ເຈົ້າໜ້າທີ່ລະດັບສູງທ່ານນຶ່ງຂອງອົງການສະຫະປະຊາຊາດໄດ້ກ່າວໃນວັນຈັນວານນີ້ວ່າ ຊາວອັຟການິສຖານຫຼາຍລ້ານຄົນ ແມ່ນໃກ້ຈະປະສົບກັບຄວາມອຶດຢາກ ໃນຂະນະທີ່ລະດູໜາວຫຍັບໃກ້ເຂົ້າມາ ແລະ ເງິນທຶນດ້ານມະນຸດສະທຳແມ່ນກຳລັງຫຼຸດໜ້ອຍລົງ ຮອງທູດພິເສດ ແລະ ຜູ້ປະສານງານດ້ານມະນຸດສະທຳ ສຳລັບອັຟການິສຖານ ຂອງອົງການສະຫະປະຊາຊາດ ທ່ານ ຣາມີສ ອາລັກບາຣອບ ໄດ້ກ່າວຕໍ່ບັນດານັກຂ່າວຜ່ານທາງວິດີໂອຈາກນະຄອນຫຼວງ ກາບູລ ວ່າ “ສະຖານະການທີ່ສາມາດອະທິບາຍໄດ້ດີທີ່ສຸດແມ່ນ ໄພຫາຍະນະທີ່ແທ້ຈິງ ” ທ່ານໄດ້ກ່າວວ່າປະຊາຊົນ 19 ລ້ານຄົນແມ່ນບໍ່ມີຄວາມໝັ້ນຄົງດ້ານອາຫານໃນປະເທດດັ່ງກ່າວ ແລະ 6 6 ລ້ານຄົນແມ່ນຢູ່ໃນລະດັບສຸກເສີນ, ພຽງກ້າວດຽວຫ່າງຈາກຄວາມອຶດຢາກ ຄວາມທຸກຍາກແມ່ນກຳລັງສູງຂຶ້ນ, ດ້ວຍປະຊາຊົນ ອັຟການິສຖານ 35 ລ້ານຄົນ ຈາກ 40 ລ້ານຄົນແມ່ນອາໄສຢູ່ໃນຄວາມທຸກຍາກ, ໃນຂະນະທີ່ລາຄາຂອງອາຫານພື້ນຖານແມ່ນໄດ້ເພີ່ມຂຶ້ນເກືອບ 30 ເປີເຊັນ ທ່ານ ອາລັກບາຣອບ ໄດ້ກ່າວວ່າສະຖານະການທີ່ເສື່ອມສະພາບແມ່ນຜົນສະທ້ອນຂອງການຕົກຕ່ຳດ້ານເສດຖະກິດໂດຍລວມຂອງປະເທດ ໃນສອງທົດສະວັດທີ່ຜ່ານມາ, ເສດຖະກິດແມ່ນໄດ້ອາໄສການຊ່ວຍເຫຼືອຈາກຕ່າງປະເທດຢ່າງໜັກ ປະມານ 75 ເປີເຊັນຂອງງົບປະມານລັດຖະບານເກົ່າແມ່ນທຶນຂອງຜູ້ບໍລິຈາກ, ເຊັ່ນດຽວກັບ 40 ເປີເຊັນຂອງຍອດຜະລິດຕະພັນລວມພາຍໃນຂອງເຂົາເຈົ້າ ນັບຕັ້ງແຕ່ກຸ່ມຕາລີບານໄດ້ເຂົ້າຍຶດອຳນາດເມື່ອນຶ່ງປີທີ່ຜ່ານມາ, ການຢຸດສະງັກຂອງການຊ່ວຍເຫຼືອຕ່າງປະເທດສ່ວນຫຼາຍ ແມ່ນມີສ່ວນຮ່ວມໃນການແຕກຫັກໃນຫຼາຍການບໍລິການພື້ນຖານ, ລວມທັງໄຟຟ້າ, ການບໍລິການດ້ານສາທາລະນະສຸກ ແລະ ການສຶກສາ ອັດຕາເງິນເຟີ້ແມ່ນຮຸນແຮງ, ລາຄາຂອງສິນຄ້າປົກກະຕິແມ່ນໄກເກີນຢື້ສຳລັບຊາວ ອັຟການິສຖານ ສ່ວນຫຼາຍ ນອກຈາກວິກິດການດ້ານການເມືອງ, ມັນໄດ້ມີເຫດແຜ່ນດິນໄຫວ ແລະ ນ້ຳຖ້ວມຢ່າງຮຸນແຮງນັບຕັ້ງແຕ່ກຸ່ມຕາລີບານໄດ້ເຂົ້າກຳອຳນາດ ປະຊາຊົນ ອັຟການິສຖານ ແມ່ນກຳລັງໄດ້ຮັບຜົນກະທົບຈາກໄພແຫ່ງແລ້ງທີ່ຮ້າຍແຮງສອງຄັ້ງ, ໃນປີ 2021 ແລະ 2018 ບັນດາຊາວນາແມ່ນກຳລັງປະເຊີນກັບການຂາດແຄນຝຸ່ນ ແລະ ຢາຂ້າແມງໄມ້ຢ່າງຮຸນແຮງ ແລະ ການລະບາດຂອງພະຍາດໃນສັດລ້ຽງຂອງເຂົາເຈົ້າ